
JONIŠKIO RAJONO SAVIVALDYBĖS
TARYBA

SPRENDIMAS
DĖL JONIŠKIO RAJONO SAVIVALDYBĖS TARYBOS 2012 M. KOVO 29 D. SPRENDIMO NR. T-60 „DĖL MOKINIŲ PRIĖMIMO Į JONIŠKIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO

2020 m. birželio 18 d. Nr. T-88
Joniškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Joniškio rajono savivaldybės taryba n u s p r e n d ž i a: 
Pakeisti Mokinių priėmimo į Joniškio rajono savivaldybės bendrojo ugdymo mokyklas tvarkos aprašą (toliau – aprašas), patvirtintą Joniškio rajono savivaldybės tarybos 2012 m. kovo 29 d.  sprendimu Nr. T-60 (su pakeitimais, padarytais Joniškio rajono savivaldybės tarybos 2015 m. rugpjūčio 26 d. sprendimu Nr. T-146, 2015 m. spalio 1 d. sprendimu Nr. T-170, 2015 m. lapkričio 12 d. sprendimu Nr. T-210, 2016 m. lapkričio 3 d. sprendimu Nr. T-178, 2016 m. gruodžio 15 d. sprendimu Nr. T-208, 2017 m. rugsėjo 28 d. sprendimu Nr. T-224, 2018 m. kovo 29 d. sprendimu Nr. T-44, 2019 m. rugpjūčio 29 d. sprendimu Nr. T-184, 2019 m. gruodžio 19 d. sprendimu  Nr. T-264):
. 3 punktą išdėstyti taip:
„. Joniškio rajono savivaldybės (toliau – savivaldybė) taryba kiekvienais kalendoriniais metais iki gegužės 31 d. bendrojo ugdymo mokykloms (atskirai – jų skyriams, jei jie įregistruoti kitose gyvenamosiose vietovėse) nustato: mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių. Jei sudaromos jungtinės klasės, tai nustatoma, iš kokių klasių sudaroma jungtinė klasė, ir nurodomas kiekvienos klasės mokinių skaičius. Iki rugsėjo 1 d. patikslina mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių“;
. papildyti aprašą 61 punktu ir išdėstyti jį taip:
„. Bendrojo ugdymo mokyklos, kurioje formuojamos paralelinės klasės, vadovas, vadovaudamasis Aprašu, tvirtina priimtų į mokyklą asmenų paskirstymo į klases tvarką ir kriterijus“;
. 10 punktą išdėstyti taip:
„. Tėvų (globėjų, rūpintojų) ir vaiko pageidavimu vaikas gali būti priimtas į kitą bendrojo ugdymo mokyklą tuo atveju, jeigu joje yra laisvų vietų. Pirmumo teise į laisvas vietas klasėse (grupėse) priimami asmenys, negyvenantys mokyklos aptarnavimo teritorijoje, bet dėl įgimtų ar įgytų sutrikimų turintys specialiųjų ugdymosi poreikių, mokykloje besimokančių mokinių broliai (įbroliai) ir seserys (įseserės), arčiausiai mokyklos gyvenantys asmenys. Šiems mokiniams pavėžėjimas į mokyklą ir iš jos nekompensuojamas.“



Savivaldybės meras 								Vitalijus Gailius

